Melodifestivalen 2015 — шведскі музычны конкурс, на якім быў абраны прадстаўнік Швецыі для Еўрабачання 2015. Тэлевядучымі былі Сана Нільсэн — прадстаўнік Швецыі на Еўрабачанне 2014 і комік Робін Полсан. 28 песень спаборнічалі на працягу шасці тыдняў у чатырох паўфіналах (7, 14, 21 і 28 лютага 2015), другім раўндзе (7 сакавіка 2015) і фінале (15 сакавіка 2015). Сем песень спаборнічалі ў кожным паўфінале — выканаўцы, якія занялі першыя два месцы, кваліфікаваліся непасрэдна ў фінал, у той час як выканаўцы, якія занялі трэцяе і чацвёртае месцы, траплялі ў другі раўнд. Яшчэ чатыры песні праходзілі ў фінал з другога раўнда. Сярод прэтэндэнтаў былы ўдзельнік Еўрабачання Эрык Саадэ, які прадстаўляў Швецыю ў 2011 годзе, Джэсіка Андэрсан, якая прадстаўляла Швецыю ў 2003 годзе як частка дуэта "Fame", і Мэры Бергман, якая прадстаўляла Швецыю ў 1971 і 1972 у складзе гурта "Family Four", а ў 1994 годзе выступала ў дуэце з Роджэрам Пантарам.